Kultuurvryheid en selfbestuur: Keuses van klein groepe wêreldwyd – Kraal Uitgewers
Kulturele outonomie is waarskynlik vir die meerderheid Suid-Afrikaners ŉ vreemde begrip; tog is dit internasionaal ŉ doelwit wat deur talle kleiner en geografies verspreide kultuurgemeenskappe nagestreef word.
ISBN: 978-0-9922189-4-2 Kategorieë: Heinrich Matthee, Nie-fiksie, Politiek Tags: Heinrich Matthee, kultuurvryheid, onafhanklikheid, orania, selfbeskikking
Kulturele outonomie is waarskynlik vir die meerderheid Suid-Afrikaners ŉ vreemde begrip; tog is dit internasionaal ŉ doelwit wat deur talle kleiner en geografies verspreide kultuurgemeenskappe nagestreef word. Hoewel Suid-Afrikaanse minderheidsgemeenskappe, soos die Afrikaner en die Khoi-San, kan aanspraak maak op staatkundige beskerming van hul identiteite, deins talle mense uit onkunde of weens politieke redes nog terug van die idees van kulturele outonomie.
Kultuurvryheid en selfbestuur plaas onder meer ook die fokus op die regstelsel wat onder Amerikaanse Indiane in die VSA geld; die miskenning van die Amazigh-mense se kultuur in Noord-Afrika; die situasie ten opsigte van die Turkmene in Irak, sowel as die leefwêreld van die Hongaarse minderheid in die hedendaagse Roemenië. Elkeen van hierdie gemeenskappe bied raakpunte met en lesse vir minderheidskultuurgroepe in Suid-Afrika.
“In my opinie is die werk ŉ moet vir meningsvormers, beleidmakers, politici asook enige iemand wat belangstel in die stand van internasionale minderheidsregte en meer spesifiek die regte en aspirasies van Afrikaanssprekendes in Suid-Afrika.” – dr. Herman van der Elst, vakhoof: Politieke Wetenskap verbonde aan die Noordwes-Universiteit se Vaaldriehoekkampus.
Spesifikasies: Sagteband, 220 mm x 160 mm, 381 bladsye
Outeur: Dr. Heinrich Matthee (redakteur)
Genre: Nie-fiksie; Politiek